ΜΑΘΗΜΑ 2ο

ΟΙΚΟΓΕΝΕΙΑΚΟ ΔΕΝΤΡΟ

ΚΑΙ

ΕΠΑΓΓΕΛΜΑΤΑ ΣΤΗΝ ΕΛΛΑΔΑ ΤΟΥ 19ου ΑΙΩΝΑ

Σκοπός αυτής της εργασίας είναι κάθε μαθητής/μαθήτρια να ερευνήσει το δικο του οικογενειακό δέντρο σε όσο το δυνατόν μεγαλύτερο ‘βάθος΄ και ίσως μέχρι το 1861. Επίσης θα ερευνήσουμε τα επαγγέλματα που έκαναν οι Μυκονιάτες στο παρελθόν και θα δούμε πως αυτά άλλαξαν με το πέρασμα του χρόνου. Θα χρησιμοποιήσουμε την προφορική ιστορία και τις βάσεις δεδομένων των απογραφών πληθυσμού του 19ου αιώνα (για τη Μύκονο την απογραφή του 1861 και τις απογραφές της Ερμούπολης).

**ΑΝΑΖΗΤΩΝΤΑΣ ΤΟΥΣ ΠΡΟΓΟΝΟΥΣ ΣΟΥ: ΧΡΗΣΙΜΟΠΟΙΩΝΤΑΣ ΤΗΝ** [ΑΠΟΓΡΑΦΗ ΤΟΥ 1861](https://apps.ncl.ac.uk/GreekFamilyHistory/Person/)

Εάν γνωρίζετε ήδη το επίθετο του προγόνου σας, τότε ο ευκολότερος τρόπος να ξεκινήσετε την αναζήτησή σας είναι με το να εισάγεται το επίθετο στο πεδίο SURNAME. Έτσι, αν αναζητείτε κάποιον του οποίου το επίθετο είναι KONTIZAS, εισάγοντας το επίθετο αυτό στο πεδίο SURNAME, το αποτέλεσμα της αναζήτησης θα παρουσιάσει μία λίστα με όλους τους πιθανούς υποψηφίους, κάποιους από τη Μύκονο αλλά και κάποιους από την Ερμούπολη.  Μερικά από τα αποτελέσματα αυτά περιέχουν το ίδιο ακριβώς επίθετο, ενώ αλλά είναι επίθετα τα οποία είναι παρόμοια με αυτό που αναζητήσατε αρχικά. Κοιτώντας τις υπόλοιπες  πληροφορίες που υπάρχουν για κάθε άτομο με αυτό το επίθετο και ανάλογα με το τι και πόσα γνωρίζετε για το άτομο αυτό, μπορεί να είστε αρκετά σίγουροι ότι έχετε εντοπίσει το άτομο που αναζητούσατε.  Εάν, για παράδειγμα, αναζητούσατε την PETROYNELA, τότε υπάρχει μόνο μια εγγραφή με αυτό το όνομα.  Αν πατήσετε select  (επιλογή) στη δεξιά πλευρά της οθόνης σας στην εγγραφή της PETROYNELA KONTIZAS, τότε θα έχετε πρόσβαση σε όλες τις διαθέσιμες πληροφορίες για αυτήν την εγγραφή. Έτσι μαθαίνουμε ότι το 1864 ήταν 14 ετών και κατοικούσε στην ενορία FOYRNAKIA της Μυκόνου. Αν μετακινηθείτε στο κάτω μέρος της σελίδα, θα δείτε το Household (νοικοκυριό) στο οποίο ήταν μέλος, μαζί με τα υπόλοιπα μέλη του νοικοκυριού αυτού. Το νοικοκυριό με αριθμό 324 είχε άλλα 6 μέλη με το όνομα KONTIZAS. Φαίνεται ότι αποτελούταν από  ένα ζευγάρι μέσης ηλικία με τα τέσσερα (πέντε μαζί με την PETROYNELA) παιδιά τους. Αν πατήσετε στο πρώτο μέλος της λίστας του νοικοκυριού, δηλαδή στον αρχηγό αυτού, τότε μπορείτε να δείτε ολόκληρη την εγγραφή αυτού του νοικοκυριού μαζί με όλα τα υπόλοιπα μέλη του, συμπεριλαμβανομένης της PETROYNELA. Έτσι βλέπουμε ότι το επάγγελμα του DHMHTRIOY ήταν GEQRGOS(γεωργός) και ότι ήταν παντρεμένος. Εάν κοιτάξουμε τις εγγραφές των μεγαλύτερων αδερφών της PETROYNELA, GEQRGIOS και NIKOLAOS, βλέπουμε ότι το επάγγελμα αυτών ήταν ERGATHS (εργάτης). Σε αντίθεση με τον πατέρα τους φαίνεται ότι δεν ήταν ιδιοκτήτες γης και έτσι δούλευαν για άλλους.

* Χρησιμοποίησε τις πληροφορίες απο το οικογενειακό σου δέντρο (ονόματα, επαγγέλματα, τοποθεσίες που έζησαν) για να καταλάβεις αν κάποιος απο αυτούς που έχουν το ίδιο επίθετο είναι πρόγονός σου.
* Μπορείς να συμπληρώσεις κάποιες πληροφορίες στο οικογενειακό σου δέντρο;
* Τι είδους επαγγέλματα είχαν οι Μυκονιάτες το 1861; Κοίταξε αυτούς που έχουν π.χ. το επίθετο ΚΟΥΣΑΘΑΝΑΣ (KOYSATHANAS). Αυτοί με το επίθετο ΔΡΑΚΟΠΟΥΛΟΣ (DRAKOPOYLOS) τι είδους επαγγέλματα είχαν;
* Κοίταξε τον πίνακα ΕΠΑΓΓΕΛΜΑΤΑ ΜΥΚΟΝΟΥ 1861-δείχνει τα επαγγέλματα των Μυκονιατών το 1861 σύμφωνα με το απογραφικό βιβλίο του 1861. Ποιά ήταν τα επαγγέλματα που έκαναν οι Μυκονιάτες τότε; Οι γυναίκες, τι επαγγέλματα είχαν;
* Κοίταξε τον πίνακα ΕΠΑΓΓΕΛΜΑΤΑ ΜΥΚΟΝΙΑΤΩΝ ΤΟΥ 19ου ΑΙΩΝΑ. Ο Πίνακας μας δείχνει τα επαγγέλματα των Μυκονιατών το 1861, 1870 και 1879. Βλέπετε καμμία αλλαγή απο το 1861 στο 1879;
* Κοίταξε τον πίνακα ΕΠΑΓΓΕΛΜΑΤΑ ΕΛΛΑΔΑ 1861. Ο Πίνακας μας δείχνει τα επαγγέλματα για όλη την Ελλάδα το 1861. Συγκρίνετε την Μύκονο με την Ελλάδα.
* Πως συγκρίνονται τα επαγγέλματα της οικογένειας σου με αυτά της Μυκόνου; Πως συγκρίνονται με τα σημερινά επαγγέλματα στη Μύκονο;